पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. गौकर्ण तालाब में पानी निकासी के लिए बनी वाल्व पाइप में फंसने से लक्ष्मणपुरी कॉलोनी के चार वर्षीय विशाल की मौत हो गई। तीन घंटे की जद्दोजहद के बाद शव को बाहर निकला जा सका। परिजनों का कहना है कि समय रहते पुलिस उचित कदम उठाती तो बच्चे की जान बच सकती थी।
इस्कॉन कुरुक्षेत्र की ओर से एक दिन पहले भागवत कथा के दौरान गौकर्ण तालाब पर नौका विहार का आयोजन हुआ। सोमवार को दूषित पानी निकालने के लिए सिंहपुरा से तीन किलोमीटर दूर ड्रेन नंबर आठ पर लगे पंप सैट को चालू कर दिया। करीब साढ़े 11 बजे नौका विहार के दौरान सत्संग के लिए लगाए टेंट को लेने के लिए चार युवक तालाब पर पहुंचे और मुख्य गेट को खुला छोड़ दिया।
थोड़ी देर बाद लक्ष्मणपुरी कॉलोनी निवासी दीपक का चार वर्षीय बेटा विशाल अपने चचेरे भाई 6 वर्षीय शिवम के साथ तालाब में नहाने के लिए पहुंचा। पानी निकासी के चलते तालाब के किनारे पर लगी पाइप के सामने भंवर बनने लगा, जहां एक प्लास्टिक की बोतल तैर रही थी।
नहाते समय विशाल बोतल पकड़ने के लिए पाइप की तरफ चला गया। इसी बीच पानी के दबाव के चलते विशाल 15 इंच चौड़े पाइप के अंदर चला गया। शिवम ने तुरंत घर पहुंचकर परिजनों को घटना से अवगत कराया। परिवार के लोग तत्काल मौके पर पहुंचे, लेकिन बच्चे के पाइप के अंदर फंसे होने के चलते बेबस नजर आए।
(आगे की स्लाइड मे देखें कौन था ये मासूम)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn